17.12.2013. Službeni list Europske unije L 338/81 PROVEDBENA ODLUKA KOMISIJE od 12. prosinca 2013. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskoga poljoprivrednog fonda za ruralni razvoj (EPFRR) (priopćeno pod brojem dokumenta C(2013) 8743) (vjerodostojni su samo tekstovi na češkom, engleskom, finskom, francuskom, grčkom, latvijskom, mađarskom, nizozemskom, njemačkom, portugalskom, rumunjskom, španjolskom i švedskom) (2013/763/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1258/1999 od 17. svibnja 1999. o financiranju zajedničke poljoprivredne poli- tike ('), a posebno njezin članak 7. stavak 4., uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne poli- tike (*), a posebno njezin članak 31., nakon savjetovanja s Odborom za poljoprivredne fondove, budući da: (1) — Na temelju članka 7. stavka 4. Uredbe (EZ) br. 1258/1999 i članka 31. Uredbe (EZ) br. 1290/2005 Komisija je dužna provesti potrebne provjere, obavijestiti države članice o rezultatima tih provjera, uzeti u obzir komentare država članica, pokrenuti bilateralnu raspravu radi postizanja sporazuma s dotičnim državama člani- cama i formalno ih obavijestiti o svojim zaključcima. (2) _ Države članice imale su mogućnost zatražiti pokretanje postupka mirenja. Ta je mogućnost iskorištena u nekim slučajevima i Komisija je ispitala izvješća o rezultatima. (!) SL L 160, 26.6.1999., str. 103. (2) SL L 209, 11.8.2005., str. 1. (3) — Na temelju Uredbe (EZ) br. 1258/1999 i Uredbe (EZ) br. 1290/2005, financirati se mogu samo oni poljoprivredni izdaci koji su nastali na način koji ne predstavlja povredu pravila Europske unije. (4) = S obzirom na provedene provjere, rezultat bilateralnih rasprava i postupaka mirenja, dio izdataka koje su države članice prijavile ne ispunjava taj zahtjev i stoga se ne može financirati na temelju Komponente za jamstva EFSJP-a, EFJP-a i EPFRR-a. (5) — Potrebno je navesti iznose koji nisu priznani kao napla- tivi na temelju Komponente za jamstva EFSJP-a, EFJP-a i EPFRR-a. Ti se iznosi ne odnose na izdatke nastale više od dvadeset i četiri mjeseca prije dostave pisane obavijesti o rezultatima provjere koju Komisija šalje državama članicama. (6) — U odnosu na slučajeve obuhvaćene ovom odlukom, Komisija je sažetim izvješćem obavijestila države članice o procjeni iznosa koji se moraju isključiti na temelju neusklađenosti s pravilima Europske unije o tom pitanju. (7) — Ova Odluka ne dovodi u pitanje ni jedan financijski zaključak koji je Komisija eventualno donijela na temelju presuda Suda u predmetima povezanima s njezinim sadržajem, koji se vode pred Sudom na dan 1. rujna 2013., DONIJELA JE OVU ODLUKU: Članak 1. Izdaci navedeni u Prilogu ovoj Odluci koji su nastali za akredi- tirane agencije za plaćanja država članica i koji su prijavljeni u skladu s Komponentom za jamstva EFSJP-a, EFJP-om i EPFRR- om isključuju se iz financiranja Europske unije jer nisu u skladu s pravilima Europske unije.